Direcția generală educație, tineret și sport a Consiliului municipal Chișinău anunță concurs  pentru ocuparea funcției de director al următoarelor instituții de învățământ general:

1. **Liceul Teoretic „Iulia Hașdeu”;**
2. **Gimnaziul „Nicolae H. Costin”;**
3. **Gimnaziul „Ion Luca Caragiale”,**
4. **Școala primară nr.95;**
5. **Școala primară-grădiniță nr.120;**
6. **Creșa-grădiniță nr.8;**
7. **Creșa-grădiniță nr.55;**
8. **Creșa-grădiniță nr.108;**
9. **Creșa-grădiniță nr.196;**
10. **Creșa-grădiniță nr.210.**

**Condiții de participare la concurs**

La funcţia de director al instituţiei de  învățământ general poate candida persoana care întruneşte  cumulativ următoarele condiţii:
**- deţine cetăţenia Republicii Moldova;**

**- are studii superioare universitare;**

**- are o vechime în activitate didactică de cel puţin trei ani; pentru instituțiile de învățământ special și extrașcolar constituie avantaj deținerea de competențe relevante profilului instituției;**

**- la data expirării termenului de depunere a dosarelor, nu a împlinit vârsta de 65  ani;**

**- cunoaşte limba română (pentru angajare în  instituţiile  unde  limba  de  predare  este  alta  decât  limba română - cunoaşte limba română la nivel de comunicare şi limba respectivă);**

**- este aptă din punct de vedere medical (fizic şi neuropsihic) pentru exercitarea funcţiei;**

**- nu are antecedente penale;**

**- nu a fost concediată în ultimii 5 ani pe baza art.86 alin.(1) lit. g)-r) și art. 301 alin(1) lit. a)-b) din Codul muncii al Republicii Moldova  nr.154/2003 sau destituită dintr-o funcție publică conform art. 64 alin.(1) lit.a) și b) din Legea nr.158/2008 cu privire la funcția publică și statutul funcționarului public;**

**- nu are interdicție de a ocupa funcții de conducere.**

Candidaţii pentru ocuparea funcţiei de director al  instituţiei de învățământ depun personal sau prin reprezentant (la cancelaria Direcției, biroul 7 ), prin poştă sau prin e-mail,  în termen  de  30  zile  calendaristice  din  ziua  publicării  anunţului,  dosarul  de  concurs  care  cuprinde  următoarele acte obligatorii:

- cererea  de  participare  la  concurs,  al  cărei  model  este  specificat  în  anexa  nr. l  la  Regulamentul de concurs;

-  copia actului de identitate;

-  copia/copiile actului/actelor de studii autentificate;

-  copiile  actelor care atestă vechimea în activitatea didactică a candidatului;

-  curriculum vitae de model Europass, al cărui model este specificat în anexa nr.2 la  Regulament de concurs;

- certificatul medical care  atestă faptul că persoana este aptă din punct de vedere medical,  fizic (eliberat de medicul de familie)  şi neuropsihic (eliberat de medicul psihiatru și medicul narcolog), pentru exercitarea funcţiei;

- cazierul judiciar sau declaraţia pe propria răspundere;

- proiectul planului de dezvoltare a instituției, pentru 5 ani în plic sigilat sau declarație pe proprie răspundere privind prezentarea proiectului planului cu cinci zile înainte de data interviului.

  Candidatul poate anexa şi alte documente pe care le consideră relevante, copia/copiile  actului/actelor ce confirmă  gradul  didactic/managerial  şi/sau  titlul  ştiinţific/ştiinţifico-didactic, recomandări, copii ale actelor care atestă formarea continuă, performanţele profesionale şi manageriale demonstrate în cadrul concursurilor locale/naţionale/internaţionale,  publicaţiile didactice şi ştiinţifice, statutul de expert/evaluator naţional/internaţional etc.

În cererea de participare la concurs se indică şi lista actelor depuse, cu numerotarea fiecărei file.

În cazul în care dosarul de concurs se depune personal sau prin reprezentant,  actele  necesare  pot fi autentificate de notar, certificate ”corespunde cu originalul” de către subdiviziunea resurse umane  a unităţii în care candidatul activează sau prezentate în copii împreună cu documentele originale pentru a verifica veridicitatea lor.

Dacă actele de participare  la  concurs  se  prezintă  în copii, fără a fi însoţite de  originale,  acestea trebuie prezentate în ziua desfăşurării concursului.

În cazul în care dosarul de concurs se depune prin poştă, actele necesare de a fi depuse în copie pot fi autentificate de notar, certificate  ”corespunde cu originalul” de către subdiviziunea resurse umane a unităţii  în care candidatul activează sau prezentate în copii.

Dacă documentele respective se prezintă în copii, originalele (copiile autentificate) trebuie prezentate  în ziua desfăşurării concursului.

În cazul în care dosarul de concurs se depune prin e-mail, toate actele necesare se scanează în format PDF sau JPG. În acest caz, în ziua desfăşurării concursului, sub sancţiunea neadmiterii la concurs, candidatul trebuie să prezinte  originalul dosarului de  concurs.

În cazul  depunerii  dosarului de către candidat  personal  sau  prin  reprezentant,  cererea  de  participare la concurs se depune în 2 exemplare, dintre care una se restituie,  sub semnătură, persoanei care a depus dosarul.

Actele vor fi depuse la cancelaria Direcției generale educație, tineret și sport pe adresa: Chișinău, str. Dosoftei, 99, biroul 7.

Data-limită de depunere a actelor - **17. 01 2023, ora 17.00**

Informații privind bugetul instituțiilor pe ultimii ani pot fi accesate pe site-ul Primăriei municipiului Chișinău/decizii/ Decizia Consiliului municipal Chişinău nr.6/4 din 26.12.2019 „Cu privire la aprobarea bugetului municipal Chişinău pe anul 2020, decizia Consiliului municipal Chișinău 25/4 din 29 decembrie 2020„ Cu privire la aprobarea bugetului municipal Chișinău pentru anul 2021 în lectura a doua”, decizia Consiliului municipal Chișinău nr.14/1 din 21.12.21„Cu privire la aprobarea bugetului municipal Chișinău pentru anul 2022 în lectura a doua”.

Persoana responsabilă de oferirea informațiilor suplimentare: V. Donțu, telefon de contact: (022)201618; adresa electronică: cadredgets@gmail.com

**Accesați linkul:** <http://ctice.gov.md/wp-ontent/uploads/2020/06/bibliografia_rom.pdf>. **Bibliografia concursului în funcție de tipul instituției de învățământ poate fi accesată**